મળતી માહિતી મુજબ થલતેજ ગામમાં આવેલ ઇન્દિરા આવાસ યોજનાના મકાનમાં રહેતા જીણાભાઈ કોરી (ઉ.વ.પ૦)નો પુત્ર કૃષ્ણકુમાર ઉર્ફે કિશન (ઉ.વ.રર) ગઈ કાલે મોડી રાતે તેનું બાઈક લઇને તેમના મકાનના પાછળના છાપરામાં રહેતાં પિન્કીબહેન દંતાણી (ઉ.વ.૩૦)ને બાઈક પાછળ બેસાડી ગોતાબ્રિજ ઉપરથી પસાર થઇ રહ્યો હતો. દરમ્યાનમાં બ્રિજ ઊતરતા સમયે કૃષ્ણકુમારે બાઈક પરથી કાબૂ ગુમાવતાં બાઈક ડિવાઈડર સાથે અથડાઈને સ્ટ્રીટલાઇટના પોલ સાથે અથડાયું હતું. હેલ્મેટ ન પહરેલ હોવાના કારણે કૃષ્ણકુમારને માથા અને કપાળના ભાગે ગંભીર ઈજાઓ થઈ હતી.